
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 198
                                                           din 27 septembrie 2018
           privind retragerea Municipiului Sighișoara din cadrul Asociației Sportive Handbal Club 
Municipal Sighișoara

Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 25.633/III/2/07.09.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile art. 3 alin. (1) și art. 26 din Legea nr. 69/2000 a educaţiei fizice şi  sportului, cu modificările şi completările ulterioare și ale Regulamentului de punere în aplicare a dispozițiilor Legii educației fizice și sportului nr. 69/2000, aprobat prin Hotărârea Guvernului nr. 884/2001;

Ţinând cont de prevederile art. 1 şi art. 2 lit. „c” din Ordonanţa Guvernului nr. 26/2000 cu privire la asociaţii şi fundaţii, cu modificările şi completările ulterioare;

Luând în considerare prevederile O.U.G. nr. 38/2017 privind modificarea şi completarea Legii educaţiei fizice şi sportului nr. 69/2000, cu modificările și completările ulterioare.

Având în vedere prevederile Hotărârii Consiliului Local Sighișoara nr. 27/30.01.2014 privind participarea Municipiului Sighișoara prin Consiliul Local Sighişoara, ca membru fondator în Asociaţia Sportivă Handbal Club Municipal Sighişoara;

Având în vedere prevederile Hotărârii Consiliului Local Sighișoara nr. 31/27.02.2014 privind modificarea și completarea Statutului Asociaţiei Sportive Handbal Club Municipal Sighişoara, aprobat prin art. 3 din Hotărârea Consiliului Local Sighișoara nr. 27/30.01.2014 și aprobarea actului constitutiv al acestei asociații;

Având în vedere prevederile Hotărârii Consiliului Local Sighișoara nr. 118/26.06.2014 privind completarea Statutului Asociaţiei Sportive Handbal Club Municipal Sighişoara, aprobat prin Hotărârea Consiliului Local Sighișoara nr. 27/30.01.2014, modificat și completat prin Hotărârea Consiliului Local Sighișoara nr. 31/27.02.2014;

Având în vedere prevederile Hotărârii Consiliului Local Sighișoara nr. 171/29.10.2015 privind modificarea Statutului Asociaţiei Sportive Handbal Club Municipal Sighişoara, aprobat prin Hotărârea Consiliului Local Sighișoara nr. 27/30.01.2014, așa cum a fost modificat și completat prin Hotărârea Consiliului Local Sighișoara nr. 31/27.02.2014 și Hotărârea Consiliului Local Sighișoara nr. 118/26.06.2014, cu modificările și completările ulterioare;

Ţinând cont de prevederile Hotărârii Consiliului Local Sighișoara nr. 208/28.12.2017 privind aprobarea înfiinţării Clubului Sportiv Municipal Sighişoara, instituţie publică în subordinea Consiliului Local al Municipiului Sighişoara, cu modificările și completările ulterioare;  

Având în vedere adresa nr. 25.405/III/06.09.2018 transmisă Asociației Sportive Handbal Club Municipal Sighișoara;

Luând în considerare prevederile Legii nr. 273/2006 privind finanțele publice locale, cu modificările și completările ulterioare;

Văzând Raportul de specialitate cu nr. 25.634/III/2/07.09.2018 al Direcției Relaţii Publice și Comunicare, prin care se propune retragerea Municipiului Sighișoara și renunțarea la calitatea de membru fondator al Asociaţiei Sportive Handbal Club Municipal Sighişoara, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. (2) lit.”d”, alin. (6) lit. „a”, pct. 6, alin. (7) lit. „a”, alin. (9), art. 45 alin. (2) şi a art. 115 alin. (1) lit. „b” din Legea nr. 215/2001, Legea administrației publice locale, republicată, cu modificările şi completările ulterioare,

                                                                        H O T Ă R Ă Ş T E:
Art. 1. Se aprobă retragerea Municipiului Sighișoara și renunțarea la calitatea de membru fondator al Asociației Sportive Handbal Club Municipal Sighișoara.
Art. 2. Se mandatează reprezentantul municipiului Sighișoara să voteze retragerea Municipiului Sighișoara și implicit renunțarea la calitatea de membru fondator al Asociației Sportive Handbal Club Municipal Sighișoara în Adunarea Generală a Asociației Sportive Handbal Club Municipal Sighișoara.
Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Biroul Buget, Contabilitate, Salarizare - Direcția Economică, Direcția Relaţii Publice și Comunicare din cadrul Municipiului Sighișoara, persoanele desemnate în Consiliul Director al Asociației Sportive Handbal Club Municipal Sighișoara și Asociația Sportivă Handbal Club Municipal Sighișoara.
Art. 4. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

      Ștefănescu Constantin       

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 12 voturi ”pentru”, 1 vot ”împotrivă” și 5 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Direcţia Relaţii Publice şi Comunicare;
  1 ex. Biroul Buget, Contabilitate, Salarizare – Direcția Economică;

  5 ex. persoanele desemnate în Consiliul Director al Asociației Sportive Handbal Club Municipal Sighișoara;
  1 ex. Asociaţia Sportivă Handbal Club Municipal Sighişoara.
15 ex.
B.A. 

